MESTSKÁ ČASŤ BRATISLAVA-NOVÉ  MESTO
-----------------------------------------------------------------

Materiál na rokovanie
Miestneho zastupiteľstva
11. 6. 2013

NÁVRH

Dodatku č. 2
ODMEŇOVACIEHO  PORIADKU
samosprávy  mestskej časti Bratislava-Nové Mesto

------------------------------------------------------------------------------------

Predkladá :						Materiál obsahuje :
--------------------------					--------------------------
Mgr. Rudolf Kusý					1. Návrh uznesenia
Starosta	 					2. Dôvodovú správu
							3.NávrhDodatku č. 2 OP samosprávy
							4. Úplné znenie OP

Spracovateľ:						
---------------------
Júlia Červenková					
ved. odd. organizačného				
a evidencie obyvateľov                                               

Na rokovanie prizvať :				Stanovisko právnej skupiny :
---------------------------					-----------------------------------
      -							- súhlasné

JÚN  2013

NÁVRH  UZNESENIA

Miestne zastupiteľstvo

s c h v a ľ u j e
Dodatok č. 2 Odmeňovacieho poriadku samosprávy mestskej časti Bratislava-Nové Mesto

- bez pripomienok

- s pripomienkami

Dôvodová správa

	Materiál predkladám v súlade s memorandom o spolupráci pri uplatňovaní rozpočtovej politiky orientovanej na zabezpečenie finančnej stability verejného sektora na rok 2013 medzi Vládou SR a ZMOS, kde sa ZMOS v memorande zaviazal, že bude pôsobiť na svoje mestá a obce, aby schválili a realizovali svoje rozpočty na r. 2013 s úsporou v rozsahu 5% osobných výdavkov a 10% na tovary a služby

	Po prerokovaní úpravy rozpočtu na zasadnutí miestnej rady dňa 26. 2. 2013, miestna rada prijala uznesenie 23/04 s pripomienkami:

A.	berie na vedomie
dopad finančnej a hospodárskej krízy na rozpočet mestskej časti Bratislava-Nové Mesto;
B.   schvaľuje
1.  Zmenu rozpočtu mestskej časti Bratislava-Nové Mesto na rok 2013:
    - zníženie bežných výdavkov o 5 %;
2.  Zníženie odmien poslancov Miestneho zastupiteľstva MČ B-NM a členov Komisií Miestneho zastupiteľstva MČ B-NM o 10 %;
C.  splnomocňuje starostu MČ B-NM:
1.  Vykonať zníženie bežných výdavkov schválených na rok 2013 všetkým organizáciám a oddeleniam MÚ B-NM o 5 %. 				T.: 15. 3. 2013
2.   Upraviť  programy  rozpočtu  mestskej  časti  Bratislava-Nové  Mesto na rok 2013 v zmysle tohto uznesenia.					T.: 15. 3. 2013
3.   Stanoviť jasné a obmedzené priority v oblasti kapitálových výdavkov.

     Technicky najjednoduchšie riešenie v súlade s Odmeňovacím poriadkom samosprávy MČ B-NM, je vzdanie sa odmeny poslanca za jeden mesiac, tj. doplnenie ods. 6 do Čl. 2 – Stanovenie výšky odmien do bodu I.

MESTSKÁ ČASŤ   BRATISLAVA – NOVÉ  MESTO

(NÁVRH)

Dodatok č. 2
Odmeňovacieho poriadku samosprávy
mestskej časti Bratislava - Nové Mesto

	Odmeňovací poriadok samosprávy mestskej časti Bratislava-Nové Mesto schválený Miestnym zastupiteľstvom mestskej časti Bratislava-Nové Mesto dňa 16. 6. 2011 uznesením č. 5/13 v zení Dodatku č. 1, schváleného Miestneho zastupiteľstva mestskej časti Bratislava-Nové Mesto dňa 12. 2. 2013 uznesením 12/09 sa mení takto:

Čl. I

V Čl. 2 Stanovenie výšky odmien  – I. Mesačné odmeny 
            sa dopĺňa o nový ods. 6, ktorý znie:
„/6/ Mesačné odmeny vo výške stanovenej v  I. ods. 1, ods. 2 a ods. 3 sa v mesiaci jún 2013 nebude aplikovať.“

Čl. II.

Dodatok č 2 Odmeňovacieho poriadok bol schválený Miestnym zastupiteľstvom mestskej časti Bratislava -Nové Mesto dňa   11. 06. 2013 uznesením č. ...... a účinnosť nadobudol dňom jeho schválenia.

Bratislava  11.06.2013

                                                                                                         Mgr. Rudolf Kusý
        starosta

Strana 1

MESTSKÁ ČASŤ   BRATISLAVA – NOVÉ  MESTO

ODMEŇOVACÍ PORIADOK
samosprávy mestskej časti
schválený Miestnym zastupiteľstvom mestskej časti Bratislava - Nové Mesto
dňa 16. júna 2011 uznesením č. 5/13
v znení Dodatku č. 1 schváleného Miestnym zastupiteľstvom mestskej časti Bratislava-Nové Mesto dňa 12. 2. 2013 uznesením č. 12/09  a Dodatku č. 2 schváleného Miestnym zastupiteľstvom mestskej časti Bratislava-Nové Mesto dňa 11. 6. 2013 uznesením č. ......

Čl. 1
Rozsah platnosti

Tento odmeňovací poriadok upravuje priznávanie odmien starostovi mestskej časti, zástupcovi starostu mestskej časti, tajomníkovi miestnej rady, splnomocnenému poslancovi miestneho zastupiteľstva, poslancom miestneho zastupiteľstva, členom - odborníkom a zapisovateľom stálych komisií miestneho zastupiteľstva, členom a funkcionárom Redakčnej rady novín Hlas Nového Mesta a Programovej rady Televízie Nové Mesto.

Čl. 2
Stanovenie výšky odmien

I.MESAČNÉ ODMENY
/1/ Mesačné odmeny poslancov
a/ poslanec – člen stálej komisie 			15% z priemernej mzdy na území miestneho 
zastupiteľstva  Bratislavy za predchádzajúci rok,
b/ poslanec – predseda stálej komisie 			30% z priemernej mzdy na území miestneho 
zastupiteľstva Bratislavy za 
predchádzajúci rok,
c/ poslanec – člen miestnej rady 			40% z priemernej mzdy na území (okrem  
        zástupcu starostu) Bratislavy za 
        predchádzajúci rok,
d/ poslanec – sobášiaci 					40,00 €/ sobášiaci deň,
e/ šéfredaktor novín Hlas Nového Mesta 		50,00 €,
f/ člen Redakčnej rady novín Hlas Nového Mesta 
   a Programovej rady Televízie Nové Mesto 		30,00 €,
g/ tajomníkovi miestnej rady 				 80% priemernej mzdy na území Bratislavy za 
        predchádzajúci rok,
h/ splnomocnený poslanec 				40% priemernej mzdy na území Bratislavy za 
        predchádzajúci rok.

/2/ Zástupcovi starostu prislúcha namiesto mesačnej odmeny mesačný plat, výšku ktorého určuje starosta mestskej časti.

/3/ Mesačné odmeny 
    člen odborník - neposlanec stálej komisie 		30,00 €

Strana 1

/4/ Mesačná odmena podľa čl. 2 ods 1 písm. a), b), c), g) a h) sa poskytuje poslancovi len za jednu funkciu s najvyššou odmenou.

/5/ Pokyny na vyplatenie mesačných odmien podľa bodu  I. vypracováva tajomník Miestnej rady.

II. ŠTVRŤROČNÉ ODMENY
/1/Zástupca starostu mestskej časti
Návrh na štvrťročnú odmenu zástupcovi starostu mestskej časti vypracováva a na schválenie miestnej rade predkladá starosta mestskej časti.

III. POLROČNÉ ODMENY
/1/ Poslanec miestneho zastupiteľstva  							  266,00 €
Polročná odmena poslancovi sa stanovuje podľa jeho fyzickej účasti na zasadnutiach miestneho zastupiteľstva, miestnej rady a stálych komisií miestneho zastupiteľstva v hodnotenom polroku. Ospravedlnenie neúčasti na rokovaniach orgánov mestskej časti a miestneho zastupiteľstva sa pri stanovovaní odmeny nezohľadňuje.

/2/ Člen - odborník stálej komisie miestneho zastupiteľstva 				 100,00 €
Polročná odmena členovi - odborníkovi stálej komisie sa stanovuje podľa jeho fyzickej účasti na zasadnutiach stálej komisie v hodnotenom polroku. Polročná odmena členovi - odborníkovi sa stanovuje pri viac ako 50% účasti na zasadnutiach stálej komisie. Ospravedlnenie neúčasti na rokovaniach stálej komisie miestneho zastupiteľstva sa pri stanovovaní odmeny nezohľadňuje.

/3/ Zapisovateľ stálej komisie miestneho zastupiteľstva 					165,00 €
Polročná odmena zapisovateľovi stálej komisie sa stanovuje podľa jeho fyzickej účasti na zasadnutiach stálej komisie v hodnotenom polroku.
Návrh na polročnú odmenu podľa bodov 1 až 3 vypracováva zástupca starostu v spolupráci s predsedom mandátovej komisie. Návrh odmeny na schválenie v miestnej rade predkladá starosta mestskej časti.

/4/ Krátenie odmeny
Za neúčasť na zasadnutí miestneho zastupiteľstva sa odmena poslanca kráti :
- pri ospravedlnenej neúčasti 							           o 50,00 €
- pri neospravedlnenej neúčasti 							         o 100,00 €
Za neúčasť na zasadnutí odbornej komisie miestneho zastupiteľstva sa odmena poslanca okrem členov miestnej rady kráti 								         o  17,00 €

IV. MIMORIADNE ODMENY
/1/ Zástupca starostu mestskej časti, tajomník miestnej rady, splnomocnený poslanec 
Návrh mimoriadnej odmeny zástupcovi starostu mestskej časti  tajomníkovi  miestnej rady, splnomocnenému poslancovi vypracováva a na schválenie miestnej rade predkladá starosta mestskej časti.

Odmena podľa odseku 1  sa poskytuje za plnenie mimoriadnych úloh v prospech mestskej časti a pri príležitosti životného jubilea. Návrh na jej udelenie môže odporučiť starosta mestskej časti alebo poslanec miestneho zastupiteľstva.

/2/ Člen miestnej rady, poslanec - predseda stálej komisie a poslanec - člen stálej komisie miestneho zastupiteľstva.
Návrh mimoriadnej odmeny vypracováva tajomník miestnej rady a na schválenie miestnej rade predkladá starosta mestskej časti.

/3/ Predseda alebo člen jednorazovej komisie - poslanec, menovaný do komisie starostom mestskej časti

Návrh mimoriadnej odmeny predsedovi alebo členovi jednorazovej komisie vypracováva tajomník miestnej rady a na schválenie miestnej rade predkladá starosta mestskej časti

Strana 2

/4/Redakčná rada novín Hlas Nového Mesta a Programová rada Televízie Nové Mesto
Návrh mimoriadnej odmeny podpredsedovi, šéfredaktorovi, tajomníkovi a členovi Redakčnej rady novín Hlas Nového Mesta a tajomníkovi a členovi Programovej rady Televízie Nové Mesto vypracováva tajomník miestnej rady  a na schválenie miestnej rade predkladá starosta mestskej časti

/5/ Odmena podľa bodov 1 až 4 sa poskytuje za aktivitu v prospech mestskej časti v príslušnom polroku. Návrh na jej udelenie môže odporučiť starosta mestskej časti alebo poslanec miestneho zastupiteľstva.

/6/ Mesačné odmeny vo výške stanovenej v I. ods. 1, ods. 2, ods. 3 sa v mesiaci jún 2013 nebude aplikovať.

Čl. 3
Plat zástupcu starostu

Zástupcovi starostu určuje mesačný plat starosta mestskej časti. Mesačný plat zástupcovi starostu
prináleží nasledujúceho dňa po poverení alebo zvolení do funkcie až do jej ukončenia.

Čl. 4
Tajomník miestnej rady a splnomocnený poslanec

Mesačná odmena tajomníkovi miestnej rady  a splnomocnenému poslancovi prináleží od nasledujúceho dňa po zvolení do funkcie až do jej ukončenia.

Čl. 5
                                             Poskytovanie cestovných náhrad poslancom MZ

1) Poslancom MZ patrí náhrada cestovného vo výške 17,00 € za kalendárny mesiac. Na miesto tejto náhrady je možná jednorazová úhrada výšky ročného lístka MHD v Bratislave, ktorú musí poslanec MZ nahlásiť vždy do 31. januára  každoročne organizačnému útvaru MÚ a doložiť pred úhradou príslušný doklad.
2) Náhrady cestovného sa vyplácajú v termíne výplat odmien podľa čl. 2.

Čl. 5a

Poslanec má v priebehu volebného obdobia právo vzdať sa odmien uvedených v čl. 2 písomným vyhlásením podľa prílohy č. 1, ktorá tvorí súčasť Odmeňovacieho poriadku samosprávy mestskej časti.
Čl. 6
                                                           Záverečné ustanovenia

/1/ Zmeny a doplnky Odmeňovacieho poriadku môže vykonať len miestne zastupiteľstvo.

/2/ Dodatok č. 1 Odmeňovacieho poriadku samosprávy mestskej časti Bratislava-Nové Mesto bol schálený Miestnym zastupiteľstvom mestskej časti Bratislava-Nové Mesto dňa 12. 2. 2013 uznesenímn č. 12/09 a účinnosť nadobudol dňom schválenia.

/2/ Dodatok č. 2 Odmeňovacieho poriadku samosprávy mestskej časti Bratislava-Nové Mesto bol schálený Miestnym zastupiteľstvom mestskej časti Bratislava-Nové Mesto dňa 16. 5. 2013 uznesenímn č. ...... a účinnosť nadobudol dňom schválenia.

Bratislava 12. 2. 2013 

Príloha č. 1
VYHLÁSENIE poslanca k vyplácaniu odmien

                                                                                                                        Mgr. Rudolf Kusý
          starosta
                                                                                                                              
Strana 3
Príloha č. 1

MESTSKÁ ČASŤ BRATISLAVA - NOVÉ MESTO
---------------------------------------------------------------

V Y H L Á S E N I E
poslanca k vyplácaniu odmien

Poslanec miestneho zastupiteľstva Bratislava - Nové Mesto

Meno a priezvisko. titul ...........................................................................................................
Dátum narodenia ............................................................
Trvalé bydlisko ........................................................................................................................

Vyhlasujem, že od .................(mesiac a rok) 

budem – nebudem1)  

poberateľom odmien uvedených v čl. 2 odmeňovacieho poriadku samosprávy mestskej časti schváleného Miestnym zastupiteľstvom mestskej časti Bratislava - Nové Mesto.

V Bratislave dňa ............................. .

                                                                         titul, meno, priezvisko a podpis poslanca 

1) nehodiace sa škrtnúť